अफगानिस्तान में 65 आतंकवादी ढेर  
अफगानिस्तान के पूर्वी लोगार प्रांत के बराकी बराक जिले में सुरक्षाबलों और आतंकवादियों के बीच बुधवार रात मुठभेड़ में 65 आतंकवादी मारे गए।
अफगानिस्तान के पूर्वी लोगार प्रांत के बराकी बराक जिले में सुरक्षाबलों और आतंकवादियों के बीच बुधवार रात मुठभेड़ में 65 आतंकवादी मारे गए। काबुल से लगभग 60 किलोमीटर दूर दक्षिण में लोगार प्रांत के बराकी बराक जिले में यह मुठभेड़ हुई।  अफगान सेना और उत्तर अटलांटिक संधि संगठन (नाटो) की संयुक्त कार्रवाई में ये आतंकवादी मारे गए। जिले के मुख्य अधिकारी मोहम्मद रहीम अमीन ने बताया, सेना के जवानों और अंतर्राष्ट्रीय सेनाओं ने बराकी बराक जिले में बुधवार रात संयुक्त अभियान चलाया, जिसमें 65 आतंकवादी मारे गए।  अमीन ने कहा कि सुरक्षाबलों ने उनके गुप्त ठिकानों पर हमला कर दिया। सुरक्षाबलों को काई नुकसान नहीं हुआ है। तालिबान के प्रवक्ता जबीहुल्लाह मुजाहिद ने इसकी पुष्टि करते हुए कहा कि सुरक्षाबलों की कार्रवाई में केवल चार आतंकवादी ही मारे गए हैं।